ข้อบังคับจุฬาลงกรณ์มหาวิทยาลัยข้อบังคับจุฬาลงกรณ์มหาวิทยาลัยว่าด้วยเครื่องแบบเครื่องหมาย และเครื่องแต่งกายของนิสิตพ.ศ. ๒๕๕๓ โดยที่เป็นการสมควรกำหนดให้มีเครื่องแบบเครื่องหมาย และเครื่องแต่งกายของนิสิต เพื่อแสดงถึงเอกลักษณ์ ความภาคภูมิและความเป็นระเบียบเรียบร้อยของจุฬาลงกรณ์มหาวิทยาลัยอาศัยอำนาจตามความในมาตรา๒๑ (๒) และมาตรา ๖๘ แห่งพระราชบัญญัติจุฬาลงกรณ์มหาวิทยาลัย พ.ศ. ๒๕๕๑ สภามหาวิทยาลัยในการประชุมครั้งที่๗๒๐ เมื่อวันที่ ๒๘ มกราคม พ.ศ. ๒๕๕๓ จึงมีมติให้ออกข้อบังคับไว้ ดังนี้ข้อ๑ ข้อบังคับนี้ให้เรียกว่า ข้อบังคับจุฬาลงกรณ์มหาวิทยาลัยว่าด้วยเครื่องแบบเครื่องหมาย และเครื่องแต่งกายของนิสิต พ.ศ. ๒๕๕๓ข้อ๒[๑] ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ บรรดาข้อบังคับ ระเบียบประกาศอื่นในส่วนที่มีบัญญัติไว้แล้วในข้อบังคับนี้ หรือที่ขัดหรือแย้งต่อข้อบังคับนี้ให้ใช้ข้อบังคับนี้แทนข้อ๔ ในข้อบังคับนี้นิสิต หมายความว่า นิสิตจุฬาลงกรณ์มหาวิทยาลัยคณะ ให้หมายความรวมถึง สำนักวิชา วิทยาลัย สถาบันหรือส่วนงานที่เรียกชื่ออย่างอื่นที่มีนิสิตในสังกัดข้อ๕ เครื่องแบบปกติ เครื่องแบบงานพระราชพิธีหรือรัฐพิธีและเครื่องแบบงานพิธีการ ให้ใช้กับนิสิตระดับชั้นปริญญาตรีข้อ๖ เครื่องแบบปกติ สำหรับนิสิตชาย(๑)เสื้อเชิ้ตสีขาว ไม่มีลวดลาย ไม่รัดรูป กระดุมสีขาว ความยาวของเสื้อให้เลยเอวให้ใส่ชายเสื้อไว้ในกางเกงตลอดเวลา(๒)กางเกงขายาวแบบสากล ทำด้วยผ้าสีกรมท่าหรือสีดำ ไม่มันแวววาว ไม่มีลวดลายห้ามใช้ผ้ายีน ผ้าสักหลาก ผ้าลูกฟูก(๓)ถุงเท้าสีดำ สีน้ำตาลเข้ม หรือสีกรมท่า(๔)รองเท้าหนังหุ้มส้นสีดำ ไม่เปิดหัวรองเท้า(๕)เข็มขัดหนังสีดำ ขนาดกว้างสามเซนติเมตรหัวเข็มขัดทำด้วยโลหะสีเงินเป็นรูปสี่เหลี่ยมผืนผ้า ขนาดกว้างสามจุดห้าเซนติเมตรยาวห้าเซนติเมตร ดุนเป็นตราพระเกี้ยว ตามแบบของมหาวิทยาลัย(๖)อาจผูกเนคไทมีตราพระเกี้ยว ตามแบบของมหาวิทยาลัยข้อ๗ เครื่องแบบปกติ สำหรับนิสิตหญิง(๑)เสื้อทำด้วยผ้าสีขาว ไม่มีลวดลาย เนื้อผ้ามีความหนาพอสมควร ตัวเสื้อหลวมขนาดพองาม ไม่รัดรูปปกเสื้อแบบปกเชิ้ตปลายแหลมยาวพอสมควร เดินตะเข็บตามขอบปกให้ปรากฏตะเข็บด้านนอกด้วยความยาวของเสื้อให้สอดเข้าในกระโปรงได้มิดชิด สาบบ่าเป็นสาบขนาดพองามด้านหลังของตัวเสื้อที่กึ่งกลางตัวใต้สาบทำจีบชนิดครีบกว้างสามเซนติเมตร หนึ่งจีบด้านหน้าผ่าอกตรงโดยตลอด มีสาบกว้างขนาดสามเซนติเมตรติดดุมโลหะสีเงินดุนเป็นรูปพระเกี้ยวขนาดเส้นผ่าศูนย์กลางสองเซนติเมตร ห้าดุม รวมดุมที่ติดคอเสื้อแขนเสื้อเป็นแขนสั้นเหนือข้อศอกไม่เกินหกเซนติเมตร ปลายแขนมีผ้าอีกชิ้นหนึ่งตลบขึ้นส่วนที่ตลบกลับตรงท้องแขนกว้างสามเซนติเมตร ตรงหลังแขนกว้างหกเซนติเมตรการเดินตะเข็บตัวเสื้อทุกตะเข็บให้เดินตะเข็บคู่ ในกรณีของนิสิตหญิงที่นับถือศาสนาอิสลามอนุโลมให้แขนเสื้อเป็นแขนยาวได้(๒)กระโปรงทำด้วยผ้าสีกรมท่าหรือสีดำ ไม่มันแวววาว ไม่มีลวดลาย กระโปรงแบบจีบรอบ หรือแบบสุภาพไม่มีผ่า หรือทรงตรงมีผ่าด้านหลังโดยที่จีบของกระโปรงซ้อนกันขอบกระโปรงอยู่ระดับเอว ความยาวของกระโปรงอยู่ระหว่างเข่าและข้อเท้า ห้ามใช้ผ้ายีนผ้าสักหลาด ผ้าลูกฟูก ผ้ายืด ผ้าลูกไม้ ผ้ากำมะหยี่สำหรับนิสิตชั้นปีที่หนึ่งให้ใช้กระโปรงแบบจีบรอบ(๓)เครื่องหมายตราพระเกี้ยว ตามแบบของมหาวิทยาลัย ทำด้วยโลหะสีเงินสูงสามเซนติเมตรประดับที่อกเสื้อเบื้องขวา(๔)เข็มขัดทำด้วยสักหลาดหรือหนังกลับสีน้ำตาลเข้ม กว้างสามจุดห้าเซนติเมตรเป็นเข็มขัดรูด ปลายแหลม หัวเข็มขัดทำด้วยโลหะสีเงินเป็นรูปสี่เหลี่ยมจัตุรัส ขนาดสี่เซนติเมตรดุนเป็นตราพระเกี้ยว คาดทับรอยต่อที่กระโปรงทับเสื้อ (๕)รองเท้าหนังหุ้มส้นหรือมีสายรัดส้น แบบสุภาพ สีดำ สีขาว สีน้ำตาล สีกรมท่าหรือสีเทา สำหรับนิสิตชั้นปีที่หนึ่ง ให้ใช้รองเท้าหนังหุ้มส้น สีขาว ไม่มีลวดลายไม่เปิดหัวรองเท้า และสวมถุงเท้าสีขาวข้อ๘ เครื่องแบบงานพระราชพิธีหรือรัฐพิธีสำหรับนิสิตชาย(๑)เสื้อราชปะแตนสีขาว คอตั้ง แขนยาวถึงข้อมือ มีช่องกระเป๋าที่อกเสื้อซ้ายและขวาและที่เอวเสื้อซ้ายและขวาที่แนวสาบอกกลัดดุมตราพระเกี้ยวขนาดเส้นผ่าศูนย์กลางสองเซนติเมตรห้าดุม(๒)แผงคอ ติดที่คอเสื้อทั้งสองข้าง ทำด้วยสักหลาดหรือกำมะหยี่ สีตามสีประจำคณะที่สังกัดรูปสี่เหลี่ยมผืนผ้า ปลายตัดเป็นรูปชายธง แต่ละข้างกว้างสี่จุดห้าเซนติเมตร ยาวสิบสองเซนติเมตรที่กึ่งกลางตามความยาวของแผงคอ มีแถบสีทองกว้างหนึ่งเซนติเมตร หนึ่งแถบและมีตราพระเกี้ยวทำด้วยโลหะสีเงิน สูงสามจุดห้าเซนติเมตร ติดทับบนแถบสีทองที่กึ่งกลางของแผงคอสีประจำคณะมีดังนี้คณะครุศาสตร์ สีแสดคณะจิตวิทยา สีน้ำเงินแก่อมม่วงคณะทันตแพทยศาสตร์ สีม่วงคณะนิติศาสตร์ สีขาวคณะนิเทศศาสตร์ สีน้ำเงินคณะพยาบาลศาสตร์ สีแดงชาดคณะพาณิชยศาสตร์และการบัญชี สีฟ้าคณะแพทยศาสตร์ สีเขียวแก่คณะเภสัชศาสตร์ สีเขียวมะกอกคณะรัฐศาสตร์ สีดำคณะวิทยาศาสตร์ สีเหลืองคณะวิชาวิทยาศาสตร์การกีฬา สีส้มคณะวิศวกรรมศาสตร์ สีเลือดหมูคณะศิลปกรรมศาสตร์ สีแดงเลือดนกคณะเศรษฐศาสตร์ สีทองคณะสถาปัตยกรรมศาสตร์ สีน้ำตาลคณะสหเวชศาสตร์ สีม่วงครามคณะสัตวแพทยศาสตร์ สีฟ้าหม่นคณะอักษรศาสตร์ สีเทากรณีนิสิตที่ปฏิบัติงานให้กับสโมสรนิสิตอาจใช้แผงคอสีชมพู(๓)กางเกงขายาวแบบสากล ทำด้วยผ้าสีขาว ไม่มันแวววาว ไม่มีลวดลาย ห้ามใช้ผ้ายีนผ้าสักหลาด ผ้าลูกฟูก(๔)ถุงเท้าสีดำ(๕)รองเท้าหนังหุ้มส้น สีดำ ไม่เปิดหัวรองเท้าข้อ๙ เครื่องแบบงานพระราชพิธีหรือรัฐพิธีสำหรับนิสิตหญิงมีลักษณะเช่นเดียวกับเครื่องแบบปกติสำหรับนิสิตหญิงโดยให้กลัดดุมที่คอเสื้อ กระโปรงสีกรมท่า และรองเท้าสีดำเท่านั้นยกเว้นรองเท้าสำหรับนิสิตชั้นปีที่หนึ่ง ให้ใช้เช่นเดียวกับเครื่องแบบปกติข้อ๑๐ เครื่องแบบงานพิธีการ สำหรับนิสิตชายมีลักษณะเช่นเดียวกับเครื่องแบบปกติสำหรับนิสิตชายโดยให้ผูกเนคไทมีตราพระเกี้ยวตามแบบของมหาวิทยาลัยข้อ๑๑ เครื่องแบบงานพิธีการสำหรับนิสิตหญิงมีลักษณะเช่นเดียวกับเครื่องแบบในงานพระราชพิธีหรือรัฐพิธีข้อ๑๒ มหาวิทยาลัยอาจออกประกาศมหาวิทยาลัยว่าด้วยการแต่งกายชุดสุภาพก็ได้โดยจัดทำเป็นประกาศมหาวิทยาลัยข้อ๑๓ ให้นิสิตแต่งเครื่องแบบปกติเครื่องแบบงานพระราชพิธีหรือรัฐพิธี เครื่องแบบงานพิธีการ หรือแต่งกายชุดสุภาพตามประกาศมหาวิทยาลัยหรือตามที่ระบุในหมายกำหนดการ กำหนดการ หรือคำสั่งของมหาวิทยาลัยข้อ๑๔ให้อธิการบดีโดยความเห็นชอบของที่ประชุมคณบดีมีอำนาจออกประกาศมหาวิทยาลัยเพื่อดำเนินการตามข้อบังคับนี้ข้อ๑๕ให้อธิการบดีเป็นผู้รักษาการตามข้อบังคับนี้ในการตีความหรือในกรณีที่มีปัญหาขัดข้องเกี่ยวกับการดำเนินการตามข้อบังคับนี้หรือในกรณีที่ข้อบังคับนี้มิได้ระบุไว้ ให้อธิการบดีมีอำนาจวินิจฉัยชี้ขาดและในกรณีที่มีเหตุผลและความจำเป็นสามหาวิทยาลัยอาจมีมติให้งดหรือยกเว้นการใช้ข้อบังคับนี้ได้ตามความจำเป็นประกาศ ณ วันที่ ๕กุมภาพันธ์ พ.ศ. ๒๕๕๓จรัส สุวรรณเวลานายกสภามหาวิทยาลัยคุณากร/ผู้จัดทำ๓ พฤษภาคม ๒๕๕๔วิชชุตา/ผู้ตรวจ๑ มิถุนายน ๒๕๕๔[๑] ราชกิจจานุเบกษาเล่ม ๑๒๗/ตอนพิเศษ ๕๒ ง/หน้า ๒๕/๒๖ เมษายน ๒๕๕๓